Diari Oficial de la Generalitat Valenciana


Sumari del DOGV 5291, del 29-06-2006 (2006/7566)

Resolució de 20 de juny de 2006, de la Direcció General de Personal Docent de la Conselleria de Cultura, Educació i Esport, per la qual se cita les persones interessades en el procediment administratiu de referència perquè compareguen en la via jurisdiccional.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5291

Data del DOGV
:   29-06-2006

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2006/7566


Organisme emissor
:   Conselleria de Cultura, Educació i Esport

Tipus de document
:   Anunci

Resolució de 20 de juny de 2006, de la Direcció General de Personal Docent de la Conselleria de Cultura, Educació i Esport, per la qual se cita les persones interessades en el procediment administratiu de referència perquè compareguen en la via jurisdiccional. [2006/7566]  
El Tribunal Superior de Justícia de la Comunitat Valenciana, Sala Contenciosa Administrativa Secció Segona, ha reclamat d'aquesta unitat administrativa l'expedient referit al procediment que es descriu:  
Recurrent:   
Universitat de València i Universitat d'Alacant  
Interessats:   
Els participants en les proves selectives convocades per Orde de 13 de març de 2006, de la Conselleria de Cultura, Educació i Esport, per a l'ingrés en els cossos de professors d'Ensenyament Secundari i els participants en les proves selectives convocades per Orde de 13 de març de 2006, de la Conselleria de Cultura, Educació i Esport, per a l'ingrés en el cos de mestres.  
Descripció:   
Recurs contenciós administratiu interposat contra les ordes de la Conselleria de Cultura, Educació i Esport de data 13 de març de 2006, publicades el 23 de març en el DOGV núm. 5.225, per les quals es convoquen respectivament concurs oposició per a ingrés en el cos de mestres i procediments per a l'adquisició de noves especialitats i procediments selectius d'ingrés, accés i adquisició de noves especialitats en els cossos docents de professors d'Ensenyament Secundari, professors d'escoles oficials d'Idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Profesional.  
Referència del Tribunal:   
Recurs número 2/ 471/2006  
D'acord amb el que preveu l'article 49 de la Llei Reguladora de la Jurisdicció Contenciosa Administrativa, s'acorda remetre al tribunal l'expedient administratiu de referència i citar les persones interessades en el procediment descrit, a fi que puguen comparéixer en la via jurisdiccional en el termini de nou dies, si ho estimen convenient, mitjançant un escrit en la forma deguda, dirigit al Tribunal Superior de Justícia de la Comunitat Valenciana, Sala Contenciosa Administrativa, Secció Segona de València. Es fa constar, no obstant això, que la Generalitat, representada pels advocats de l'Advocacia General, compareix en este recurs en defensa del manteniment de l'acte recorregut.  
València, 20 de juny de 2006.. El director general de Personal Docent: José Antonio Rovira Jover.